افغانستان بیلن پاکستان آره سیده معما بولیب تورگن دیورند خطیده ایککی مملکت حدود کوچلری اورته سیده توقنه شوو یوز بیردی.
افغانستان ملی مدافعه وزیرلیگی سوزچیسی سید غفور احمد جاوید، پاکستان حدود کوچلری نینگ قوشنی مملکت نینگ توپراقلریگه اوتیشی نینگ آرتیدن افغانستان حدود کوچلری نینگ آگاهلنتیریش فیرلری عملگه آشیرگن لیگینی بیلدیردی.
توقنه شووده تلفات حقیده انیق معلومات موجود ایمس ایکن لیگینی معلوم قیلیب، توقنه شوونینگ نهائی بولیشی اوچون دیپلوماتیک اوچره شوولرنینگ باشلنگن لیگینی ایتدی.
افغانستان بیلن پاکستان اورته سیده گی شمال – شرقدن باشلب، جنوب غرب گچه 2 مینگ 640 کیلومترلیک چیگره حدودیدن عبارت "دیورند خطی" 1893 – ییلی مذکور دورنینگ انگلستان گه باغلیغ هندوستان تشقی ایشلر وزیری سیر مورتیمر دیورند بیلن افغانستان شاهی امیر عبدالرحمان خان اورته سیده گی کیلیشووگه بناً تعیین قیلینگن.
پاکستان دیورند خطینی خلق ارا حدود اوله راق قبول ایتماقده ایکن، افغانستان ایسه بو حدودنی قبول قیلمه یدی. شونده ی بولیب ایککی مملکت اورته سیده گی حدودده وقت – وقتیده توقنه شوولر یوز بیرماقده دیر.
اسلام آباد- کابل اداره چیلری اوزاق مدتدن بیری بیراوینی اوز توپراقلریده گی جنگریلرگه رخصت بیرگن لیگی بیلن عیبله ماقده.
حادثه پایتخت تاشکینت ده یوزبیرگن
